open-index/open-wikipedia-markdown huggingface dataset:
Trombetas

**Trombetas** er ei elv i Amazonasbekkenet og ei sideelv til Amazonas, ganske nær munningen i Atlanterhavet. Utspringet er i Guyanahøylandet ved grensen til Surinam i nord. Sideelva løper inn i Amazonas' nordbredd, og er om lag 710 km lang. Den renner sørover 150 km vest for grenselinjen mellom delstatene Amapá og Pará helt i nordøst. Elva ligger i sin helhet i delstaten Pará. 

Vassdragets areal (nedbørfelt) er på totalt 135&nbsp;238,35 km². Elva kan ta skip 200 km oppover fra Amazonas, og er navigerbar for mindre skip totalt 260 km. Det utvinnes bauxitt langs elva.

## Referanser


## Eksterne lenker
* 
* Transportministeriet, Brasil – «Rio Trombetas»
* Transportministeriet, Brasil – detaljert om Rio Trombetas.
Napo (elv)

**Napo** er ei elv som renner inn i Peru fra Ecuador, og videre østover og inn i Amazonasvassdraget litt inne på territoriet til Brasil. Den er 1&nbsp;130 km lang. Utspringet er i Ecuador, hvor også den strie sideelven Aguarico oppstår. Her inne har Ecuadors hær en stasjon i byen Puerto Francisco de Orellana. Fra Amazonas i Brasil er elva seilbar 350 km oppover. Nedbørfeltet er anslagsvis  stort.

Det utvinnes råolje i området, og dette har vakt strid mellom oljeselskaper og lokale indianere, som blant annet har blokkert elveløpet.

## Referanser
Atle Thowsen

**Atle Thowsen** (født 24. november 1940 i Bergen) er en norsk historiker og tidligere direktør ved Bergens Sjøfartsmuseum. Han hadde denne stillingen fra 1993 til 2011. Som historiker har Thowsen publisert tallrike bøker og artikler.

## Kilder

* *I sjøfartshistoriens tjeneste : festskrift til Atle Thowsen* (2011), Bergen sjøfartsmuseum, ISBN 9788270640751
Tigre (elv)

**Tigre** (*Rio Tigre*) er ei elv i Peru som renner inn i Marañon like ovenfor der denne renner inn i Amazonas, helt øst i Peru. Elva er seilbar for havgående skip helt opp her til Tigres munning, og 170 km oppover elva. Rio Tigre er 598 km lang.
Nothing’s Real

***Nothing's Real*** er det andre studioalbumet til hardrockbandet 21 Guns, utgitt i 1997.

Hans-Olav Solli er vokalist på albumet da Tommy La Verdi sluttet etter debutalbumet *[[Salute]]*. 

## Sporliste
#«No Soul» (3:18)
#«Underground» (4:03)
#«King's Vengeance» (Thin Lizzy) (3:42)
#«Come On In» (3:50)
#«U & I» (3:43)
#«Nothing's Real» (3:38)
#«Movin' On» (4:36)
#«Mister Mofo» (3:58)
#«Wolves» (4:17)
#«The Otherside» (4:06)
#«Slam the Hammer» (3:31)*
#«The Picture» (4:02)*
#«Blood Gone Bad» (4:41)*
#«Cold Heart» (4:54)*
#«Dear Mother» (3:53)*
#«House of Cards» (3:51)*
2000 Bonusspor (demoer)

## Personell
*Hans-Olav Solli – Vokal
*Scott Gorham – Gitar
*Leif Johansen – Bassgitar
*Mike Sturgis – Trommer

## Eksterne lenker
Madre de Dios (elv)

**Rio Madre de Dios** er en elv i Amazonasbekkenet i Bolivia, og en sideelv til Madeira, som igjen renner ut i Amazonas, like nedenfor storbyen Manaus. Utspringet er i høylandet i det sørlige Peru, elva renner altså rett gjennom det nordlige Bolivia. Sideelva løper inn i Madeira's nordbredd, og er om lag 655 km lang.

Elva renner rett østover, og det dyrkes mango og utvinnes gull langs vassdraget.
Ji-Paraná (andre betydninger)

**Ji-Paraná** kan vise til:

* Ji-Paraná – kommune i det vestlige Brasil
* Ji-Paraná (elv) – elv i vestlige Brasil, som renner nordover inn i Madeira og deretter Amazonas
Mats Stensrud

**Mats Matssøn Stensrud** (født 1950) er en norsk jurist som siden 1990 har vært lagdommer i Frostating lagmannsrett.

Etter å ha tatt juridisk embetseksamen ved Universitetet i Oslo høsten 1977 ble han i 1978 ansatt som førstekonsulent i Lovavdelingen i Justisdepartementet. Fra 1979 til 1985 var han leder for juridisk avdeling i Forretningsbanken i Trondheim, avbrutt av en periode som dommerfullmektig i Midt-Trøndelag fra 1981 til 1983. Fra 1983 frem til utnevnelsen som lagdommer i Frostating lagmannsrett drev han sin egen advokatpraksis.

Stensrud har også hatt flere offentlige verv. I 1991 ble han oppnevnt som kretsmeglingsmann i Trøndelag krets; dette er et fast verv som var underlagt Riksmeglingsmannen (i dag Riksmegleren). I 1994 og 1995 var han setteriksmeglingsmann i lønnstvistsaker som gjaldt politioppgjøret.

I 1996 ble han oppnevnt av regjeringen som leder av et utvalg som skulle utrede ordningen med tilskudd til barne- og ungdomsorganisasjonene.
 
## Referanser
Machado (andre betydninger)

**Machado** kan vise til:

*Machado – en kommune i delstaten Minas Gerais i østlige Brasil
*Ji-Paraná (elv), også kalt Machado – ei elv i delstaten Rondônia i det vestre Brasil
*María Corina Machado - politisk aktivist i Venezuela, nobels fredspris i 2025
Ji-Paraná (elv)

**Ji-Paraná**, også kalt **Rio Machado**, er ei elv i Brasil som renner nordvestover i provinsen Rondônia nær Bolivia i vest, og som er sideelv til Madeira med munning like ovenfor der Madeira renner sammen med Amazonas. Ji-Paraná har en rekke sideelver, og er trolig nærmere 1&nbsp;000 km lang. Den renner gjennom kommunen Ji-Paraná.
Heradsplassen (Gloppen)

**Heradsplassen** er Gloppen kommunes tusenårssted. Plassen ligger mellom kommunehuset Gloppen Heradshus og Sparebanken Sogn og Fjordanes avdeling på Sandane. Heradsplassen er brosteinsbelagt og et bilfritt område.

Midt på plassen står monumentet *[[Eidehøvdingen|Tankering]]en*. Det er en forstørret kopi av en tregjenstand som ble funnet i graven til storbonden, «Eidehøvdingen», på gården Eide, og er fra 400-tallet. Gjenstanden har i ettertid fått navnet *Tankeringen* og er skåret fra et stykke bjørk. Den er dynamisk, og kan trekkes til å endre form og ulike geometriske figurer, samt legges sammen til et rektangel. Tankeringen er dekorert med linjer, geometriske mønstre og figurer. Den originale tankeringe oppbevares på Historisk Museum i Bergen. Dette er den eneste treutskjæring av denne typen som er funnet i Norge. De eneste lignende gjenstander er to som er funnet i Iran og Afghanistan. Ingen vet hva «tankeringene» var til. Noen mener de var symboler med magisk kraft, til spådom.

Heradsplassen har også en fontene. Mot banken står en bronsestatue av fjordhesten, «Dyre», laget av Alv Nyland i 1968. Fjordingen er kommunens offisielle symbol, også gjengitt i kommunevåpenet. I 2022 ble skulpturen Popartisten avduket på Heradsplassen. Kunstner var Stig Eikaas. Plassen er beplantet med trær og blomster, og utplasserte benker gjør plassen til et naturlig og fredelig møtested.

## Eksterne lenker
* ''Heradsplassen - Gloppen sin 1000-årsstad''
Juruena

**Juruena** kan vise til:

*Juruena (elv) – ei elv i delstaten Mato Grosso i Brasil
*Juruena (by) – en by og en kommune i delstaten Mato Grosso i Brasil
Arinos (elv)

**Rio Arinos** er ei elv i delstaten Mato Grosso i Brasil. Den er trolig nærmere 675&nbsp;km lang, og ligger i Amazonas' nedbørfelt. Den er en av tilløpselvene til Juruena som igjen renner ut i Tapajós, som dannes ved samløpet mellom disse og Teles Pires.

Elva har utspring i fjellene på Mato Grosso-platået, og er den største sideelva til Juruena.

## Referanser
Leif Johansen (musiker)

:*For samfunnsøkonomen med samme navn, se: [[Leif Johansen]]*

**Leif Karsten Johansen** (født 21. mars 1962 i Rochester, Minnesota, USA) er en norsk-amerikansk bassist, plateprodusent og keyboardist.

Han ble født i USA, og moren var operasanger og faren ballettdanser. Han studerte som studiomusiker og jazzmusiker på University of North Texas og University of Miami. Da han var ferdig med utdannelsen, spilte han med a-ha, både bass og keyboard. Han var med å starte hardrockbandet 21 Guns som ga ut tre musikkalbum. Et av de andre medlemmene i bandet var Scott Gorham, som tidligere hadde spilt i Thin Lizzy. Leif Johansen har også vært med i Far Corporation og har produsert album for Phenomena. Han har også utgitt soloalbumet *White Flowers* i 2006 under navnet «Life». 

Han eier Stable Studios i Oslo sammen med Georg Wadenius.

## Diskografi
* a-ha – Scoundrel Days (1986)
* 21 Guns – *[[Salute]]* (1992)
* 21 Guns – *[[Nothing's Real]]* (1997)
* 21 Guns – *[[Demolition (21 Guns)|Demolition]]* (2002) 
* Jan Eggum – *[[30/30]]* (2005)
* Life – *[[White Flowers]]* (2006)
* Rita Eriksen – *[[Hjerteslag (album)|Hjerteslag]]* (2008)
* Axel Hellstenius – *[[Pappa, ikke gå så fort...]]* (2008) 
* Grethe Svensen – *[[Maybe what you need]]* (2009)

## Eksterne lenker
* 
*  Stable Studios
Kebede Balcha

**Kebede Balcha** (født 7. september 1951, død 10. juli 2018 i Toronto) var en etiopisk friidrettsutøver, som spesialiserte seg på maraton. Under VM 1983 i Helsingfors vant han sølvmedalje på maraton.

## Personlig rekord

## Referanser


## Eksterne lenker
*
Demolition (21 Guns)

***Demolition*** er det tredje studioalbumet til hardrock-bandet 21 Guns.

Albumet ble utgitt i 2002 mens bandet var oppløst, og består av demolåter innspilt tidligere med Tommy La Verdi, som var vokalist på debutalbumet *[[Salute]]*.

## Sporliste
#«Greed» 3:09
#«Gotta Get Up» 4:02
#«Bad Lovin'» 2:55
#«Amazed» 3:19
#«Blood Gone Bad» 4:41
#«Never Say Die» 4:08
#«Cry Me a River» 3:11
#«White Lies» 4:22
#«The Picture» 4:05
#«Underground» 2:50
#«Do I Do» 3:15

## Personell
*Leif Johansen – keyboard, bassgitar
*Scott Gorham – gitar
*Tommy La Verdi – vokal
*Mike Sturgis – trommer

## Eksterne lenker
Teles Pires

**Teles Pires** er ei elv i delstaten Mato Grosso i Brasil. Den er 1 370 km lang, og ligger i Amazonas' nedbørfelt. Den er en av tilløpselvene til Tapajós, som dannes ved samløpet mellom Teles Pires og Juruena. Viktigste tettsted langs elva er Alta Floresta. Anslått nedbørfelt er 140&nbsp;000 km².

## Referanser


## Eksterne lenker
*A. Henry Savage-Landor: ''Across the unknown South America'', Projekt Gutenberg (engelsk)
*Brasils transportministerium – «INFORMAÇÕES DETALHADAS SOBRE O RIO TELES PIRES» (portugisisk)
Jaguaribe (elv)

**Jaguaribe** er ei elv i det østlige Brasil som renner nordøstover i delstaten Ceará og ut i Atlanterhavet i øst. Jaguaribe har en rekke sideelver, og er ca. 560 km lang. Den er oppdemmet av Orós-demningen (1960) og av Castanhão-demningen (2003). Hele nedbørfeltet er på , og dekker store deler av delstaten Ceará. Elveløpet har 8 sideelver.

## Referanser
Kålstuing

**Kålstuing** er en matrett (stuing) som lages av kål, smør, hvetemel, melk, salt og muskatnøtt. Denne retten brukes ofte til kjøttretter, som kjøttkaker i brun saus, karbonader, røkte kjøttpølser, stekt flesk m.m.

Kutt kålen i tynne strimler og kok den til den er mør. Sil av vannet. Lag så en hvit saus. Smelt smør og jevn med hvetemel mens du sper med melk til passe tykkelse. Smaksett sausen med litt salt og malt muskatnøtt. Bland så sammen kål og saus.
Summertime Blues

**«Summertime Blues»** er en amerikansk rock and roll-sang fra 1958 innspilt av Eddie Cochran. Sangen omhandler vanskelighetene en tenåring hadde i USA på denne tiden. 

«Summertime Blues» ble skrevet i slutten av 1950-årene av Eddie Cochran samt hans manager Jerry Capehart. Den ble opprinnelig utgitt som B-siden til singlen «Love Again» (Liberty Records 55144) 11. juni 1958. Den nådde åttendeplassen på Billboard Hot 100-listen 29. september 1958 og attendeplass på den britiske singlelisten.

Håndklappingen ble gjort av Sharon Sheeley og den dype vokalen på slutten av hvert vers tilhørte Cochran.

«Summertime Blues» ble benyttet i den amerikanske filmen *[[Caddyshack]]* i 1980. 

I mars 2005 plasserte musikkmagasinet Q sangen på en 77.-plass over de hundre største gitarsangene gjennom tidene. Musikkmagasinet Rolling Stone plasserte sangen på en 73.-plass over The 500 Greatest Songs of All Time.

Deler av teksten omhandler misnøye mot stemmerettsalderen, som på denne tiden var 21 år. Slike protester førte til at den ble satt ned til 18 år.

Blant de tallrike artistene som har spilt inn «Summertime Blues» kan The Beach Boys, Blue Cheer, Alan Jackson, Olivia Newton-John samt The Who nevnes.

Detr norske bandet The Cannons spilte inn en engelskspråklig versjon i Oslo 17. august 1964. Den ble utgitt på singlen His Master's Voice 45-AL&nbsp;6123.

## Norske versjoner

Kåre Virud kalte sin versjon for «Sommerferie blues». Den ble utgitt på albumet «Barbebeinte engel» (RCA) i 1974.

Andreas Diesen skrev en norsk tekst til en barneplate med Geir Børresen. Den norske tittelen er «Reinspikka hjemmestrikka god rock'n'roll» og ble utgitt på singlen dB Records dBS&nbsp;506 i 1981. Produsent var Åge Aleksandersen.

Eldar Vågan skrev også norsk tekst til «Summertime Blues». Dens tittel er «Summarkveld Blues» og ble utgitt på dobbelt-CD'n *[[Bedre hell' all medisin!]]* (Universal UNI-987319-9) med Vazelina Bilopphøggers i 2005. Sangen er også utgitt på en promotion CD-single.

## Referanser

*«Summertime Blues» i Rolling Stone
S-type-asteroide

**S-type-asteroider** har en silikatrik («steinete») sammensetning, herav *S*-en i navnet. Rundt 17 % av alle asteroider er av S-typen, som er den nest mest vanlige etter C-type-asteroidene.

## Karakteristika
Asteroidene av S-typen er moderat lyse med en albedo på 0,10 til 0,22 og består hovedsakelig av jern- og magnesiumsilikat. S-typen dominerer i det indre hovedbeltet innenfor 2,2 AE og er vanlige i sentralbeltet innenfor 3 AE, men blir mere sjeldne lengre ut. Den største er 15 Eunomia (rundt 300 km langs dens lengste dimensjon). Deretter kommer (etter diameter) 3 Juno, 29 Amphitrite, 532 Herculina og 7 Iris. Disse større S-type-asteroidene er synlige i 10x50 kikkerter ved de fleste opposisjoner. Den lyseste, 7 Iris, kan til tider bli lysere enn 7,0 magnitude, som er lysere enn noen annen asteroide unntatt den usedvanlig reflektive 4 Vesta

S-typenes spektra har en moderat spektralhelling ved bølgelengder kortere enn 0,7 µm, og har moderate til svake absorpsjontrekk rundt 1 µm og 2 µm. Absorpsjonen ved 1 µm indikerer tilstedeværelsen av silikater (steinete mineraler). Ofte er det et bredt men grunt absorpsjonstrekk sentrert rundt 0,63 µm. Sammensetningen til disse asteroidene er lik mange steinmeteoritter, som også har lignende spektralegenskaper.

## S-gruppe-asteroider

Se også asteroidespektralklasser.

### SMASS-klassifisering

I SMASS-klassifiseringen, er mange generelt «steinete» typer asteroider samlet I en bredere S-gruppe, som inneholder følgende typer:

*A-type
*K-type
*L-type
*Q-type
*R-type
*Kjernetypen S-type for asteroider med de mest «typiske» spektra for S-gruppen.
*Sa, Sk, SI, Sq og Sr-typene, som inneholder overgangsobjekter mellom S-typen og henholdsvis A-, K-, L-, Q- og R-typene.

Hele denne S-gruppen er spektralsk ganske distinkt fra den karbonrike C-gruppen og den hovedsakelig metalliske X-gruppen.

### Tholen-klassifisering

I  Tholen-klassifiseringen er «S-type» en svært vid gruppering som omfatter alle typene i SMASS' S-gruppe unntatt typene A, Q og R, som har spesielt sterke «steinete» absorpsjonstrekk rundt 1 µm.

## Litteratur
*S. J. Bus og R. P. Binzel *Phase II of the Small Main-belt Asteroid Spectroscopy Survey: A feature-based taxonomy*, Icarus, Vol. 158, pp. 146 (2002).
Ett (skrift)språk

**Ett (skrift)språk** er et norsk politisk parti, som ble stiftet av norsklærer Einar Smørdal med fanesak å fjerne nynorsk fra skolen og offentlig sektor. 

Ved stortingsvalget 2009 stilte partiet liste i Akershus. Partiet fikk 103 stemmer, 0,03%.

## Referanser
Andalouse

**Andalousesaus** er en original italiensk eller fransk saus. Den typiske ingrediensene majones, tomat og ofte Peppers. Tillegg av pepper har en pikant smak.

Andalouse blir spist, for eksempel til chips, falafel eller kjøtt. I de fleste belgiske snack bars har man andalouse, i Nederland er den litt vanskeligere å selge.

I Spania, spesielt i Andalucía, har man en liknende saus som kalles salsa brava. Denne sausen er særlig kjent for å passe til den populære tapasen *patatas bravas*.
Blues Explosion

**Blues Explosion** (tidligere **The Jon Spencer Blues Explosion** og noen ganger forkortet **JSBX**) er en punk blues-gruppe fra New York. Trioen består av frontmannen Jon Spencer (vokal, gitar),  Judah Bauer (gitar, vokal) og Russell Simins (trommer).

## Historie
Jon Spencer (født Jonathan Spencer) kom opprinnelig fra Hanover i New Hampshire og flyttet til Washington D.C. hvor han var frontfigur for gruppen Pussy Galore.  Etter at gruppen brøt opp, ble The Jon Spencer Blues Explosion dannet i 1990 i New York City. Bandmedlemmene hadde tidligere spilt i grupper som The Honeymoon Killers, Crowbar Massage og Boss Hog.

De tegnet kontrakt med Matador Records kort tid etter og har samlet en betydelig fanskare. De er ett av de få bandene som dyrket punk blues-lyden i 1990-årene.

Da *Damage* ble lansert i 2004, endret gruppen navn fra Jon Spencer Blues Explosion til bare Blues Explosion.

## Diskografi
I tillegg til de offisielle studioalbumene, har JSBX en komplisert diskografi med flere EP-er, singler og flere versjoner av hvert album.

### Offisielle studioalbum
* *[[The Jon Spencer Blues Explosion (album)|The Jon Spencer Blues Explosion]]* (1992)
* *[[Extra Width]]* (1993)
* *[[Orange (Jon Spencer Blues Explosion-album)|Orange]]* (1994)
* *[[Now I Got Worry]]* (1996)
* *[[ACME (album)|ACME]]* (1998)
* *[[Plastic Fang]]* (2002)
* *[[Damage (Blues Explosion-album)|Damage]]* (2004, som Blues Explosion)

## Eksterne lenker
* 
* Blues Explosion ved Matador Records
* Jon Spencer Blues Explosion – diskografi/nettside: Pop-Catastrophe.co.uk
Ben (film)

***Ben*** er en familieskrekkfilm fra 1972 om en ung gutt, Danny, og hans lille rotte, Ben. Filmen er oppfølger til skrekkfilmen Willard fra 1971. Filmen er kjent for dens temasang «Ben», fra albumet *[[Ben (album)|Ben]]*, av 11-årig soloartist Michael Jackson.

I Willard hadde de slagordet «Where you're nightmares end, Willard begins. This is a movie you shall not see alone».. I denne filmen, er slagordet «Where Willard ended, Ben begins. And this time, he is not alone».

## Handling
Historien begynner med en oppsummering av slutten av den første filmen, hvor Willard Stiles ble drept av rottene sine etter at han forsøkte å drepe både rottene og Ben. Politiet kommer til området, og oppdager at Willard nå er død. To politibetjenter oppholder seg i Stiles-hjemmet hvor en av dem blir angrepet og drept av noen rotter, og den andre betjenten oppdager deretter kroppen hans. Etterforsker Clift Kirtland beordrer å utrydde alle rottene. Men Ben overhører dette, og advarer de andre rottene. Sammen går Ben og de andre rottene ned i kloakken.

En ensom gutt ved navn Danny Garrison, som har en alvorlig hjerte-sykdom, bor sammen med søsteren sin Eve og moren deres Beth. Danny finner og blir venn med Ben. Senere samme dag angriper Ben og de andre rottene en bil, noe som får sjåføren til å krasje og drepe en annen sjåfør. Dagen etter spiller Danny på pianoet en sang han har laget for Ben. Senere den kvelden invaderer Ben og de andre rottene en matbutikk for å skaffe mat, og i denne prosessen ødelegger de hele butikken. Politiet forsøker å drepe rottene med gift, og de legger ut feller i hele nabolaget. Men Danny forteller Ben om alle fellene som politiet har satt opp. Akkurat da kommer en mobber for å gjøre narr av Danny, men Ben og de andre rottene angriper mobberen ved å bite ham i beina.

Mobberen blir redd og stikker. Danny takker Ben og rottene for at de hjalp ham mot mobberen. Men plageånden kommer snart tilbake med moren sin, og politiet. Men de finner ingen av rottene. Rottene blir etter hvert stadig mer voldelig i jakten på mat, noe som resulterer i en rekke dødsfall. Til slutt går politiet inn i kloakken, og dreper rottene med flammekastere og hagler. Men Ben overlever, og tar seg tilbake til Danny. Han er såret, men er fremdeles i live. En tårevåt og overlykkelig Danny pleier den skadde Ben, fast bestemt på ikke å miste bestevennen sin.

## Skuespillere
* Lee Harcourt Montgomery som Danny Garrison
* Joseph Campanella som Cliff Kirtland
* Arthur O'Connell som Billy Hatfield
* Rosemary Murphy som Beth Garrison
* Meredith Baxter som Eve Garrison
* Kaz Garas som Joe Greer
* Paul Carr som Kelly
* Richard van Vleet som Reade
* Kenneth Tobey som en ingeniør
* James Luisi som Ed
* Lee Paul som Carey
* Norman Alden som en politimann
* Scott Garrett som Henry Gray
* Arlen Stuart som Mrs. Gray
* Ric Drasin som George
* Bruce Davison som Willard Stiles

## Eksterne lenker
*
Amy Klobuchar

**Amy Jean Klobuchar** (født 25. mai 1960 i Plymouth i Minnesota) er en amerikansk politiker. Hun er føderal senator og representerer Minnesota og Minnesota Democratic-Farmer-Labor Party, som er tilsluttet Det demokratiske parti. Hun kom inn i Senatet i 2007, etter å ha jobbet som påtaleadvokat for Hennepin County.

10. februar 2019 kunngjorde Klobuchar, som regnes for å tilhøre partiets sentrum, at hun stilte som kandidat til primærvalgene før presidentvalget i USA 2020. Hun trakk seg fra primærvalget 2. mars 2020.

## Referanser


## Eksterne lenker
* 
* 
* 
*
Vinjevegen

**Vinjevegen** er en gammel seterveg som går fra Trønnes på riksvei 3 ved Nordstumoen til Friisvegen i Ringebu. Den har fått navnet sitt  etter Aasmund Olavsson Vinje, som gikk her på reisen til Trondheim for å delta i kroningen av Karl IV den 5. august i 1860, en reise han beskrev i boka *[[Ferdaminne]]*.

Vegen het egentlig *Fjellvegen*, men navnet ble endret i 1960 da Vinjestøtta ble reist til minne om 100-årsjubleet for A. O. Vinje. Vinjestøtta står på vegens høyeste punkt på 925 moh.. Ved Vinjestøtta er det utsikt til bl. a. Sølnkletten i nordvest, Rendalssølen i nordøst og Rondemassivet i nord med Høgronden lengst borte.  

I *Ferdaminne*  skriver A. O. Vinje  om opprinnelsen til sin kjente sang «No ser eg atter slike Fjell og Dalar, som deim eg i min fyrste ungdom saag».  

I 1914 ble vegen ferdig bygd fram til Hirkjølvegen (nåværende Friisvegen) som seterveg og adkomst til Trønnesgammelsetra, Lauvåssetra, Granåsen, Hellaksetra og Storfjellsetra. Vegen er også tidvis benyttet som adkomstveg til Fampsetra og Skarsetra.

## Kommuner og knutepunkter

 

 

 

## Eksterne lenker
*Vinjevegens hjemmeside
Bomi (Liberia)

**Bomi** er et av femten fylker (*Counties*) i Liberia. Det ligger i den nordvestlige delen av landet langs kysten.
Smiling For EP

***Smiling For EP*** er en EP av det norske rockebandet BigBang. Den ble utgitt 18. juni 2001 og inneholdt fire nye låter samt en konsertversjon av «Long Distance Man» fra albumet *[[Electric Psalmbook]]*. EP-en nådde 7.-plass på VG-lista topp 20.

## Sporliste
# «Smiling For»
# «One of Them»
# «Light of Hope»
# «On Your Mind»
# «Long Distance Man» (Live)

«Light Of Hope» er en cover av «The Last James'», og er skrevet av Haakon Ellingsen

## Innspillingsinfo
*Spor 1-4 spilt inn og mikset hos Slingerland Sound, Oslo, mai 2000.
*Spor 5 spilt inn live på Rockefeller, Oslo 27. februar 2001.

## Besetning
### Bigbang
*Øystein Greni – gitar, vokal, bassgitar, trommer og perkusjon
*Nikolai Eilertsen – bassgitar, orgel, gitar, vokal og perkusjon
*Karim Sayed – trommer, vokal og perkusjon

### Øvrige
*Erik Tresselt – bassgitar og vokal
*Christer Engen – trommer på *On Your Mind*
*Stig Morten Sørheim – bakgrunnvokal på *Light of Hope*, tekniker
*Christian Engfelt – lydtekniker på spor 5
Jean-Étienne Guettard

**Jean-Étienne Guettard** (født 22. september 1715 i Étampes, død 7. januar 1786 i Paris) var en fransk naturhistoriker og mineralog.

## Oppvekst
Som barn tilegnet han seg kunnskap om planter fra sin bestefar som var en apoteker og senere fikk doktorgrad i medisin.

Mens han studerte botanikk flere steder i Frankrike og i andre land begynte han å legge merke til sammenhengen mellom planter og jord. På denne måten fikk han interessen for mineraler og bergarter.

## Referanser
Al Franken

**Al Franken** (født 21. mai 1951 i New York City) er en amerikansk politiker og komiker. Fra 2009 til 2018 var han føderal senator og representerte Minnesota og Minnesota Democratic-Farmer-Labor Party, som er tilsluttet Det demokratiske parti. Han stilte i senatorvalget 2. november 2008 mot den sittende senatoren Norm Coleman. Valget var så jevnt at det ikke var klart før 30. juni 2009, etter en avgjørelse i Minnesotas høyesterett, som erklærte Franken som vinner med 312 stemmers margin. Avgjørelsen var svært viktig, fordi Franken ble Demokratenes 60. senator, som gjør at de kan hindre såkalt «filibustering».

Franken beholdt sin plass i senatet ved 2014-valget, men kunngjorde i desember 2017 at han kom til å trekke seg på grunn av tidligere usømmelig adferd overfor en rekke kvinner. 2. januar 2017 forlot han stillingen, og delstatens guvernør Mark Dayton har utpekt sin vise-guvernør Tina Smith som hans erstatning inntil det kan avholdes valg på ny senator i november.

Han jobbet for satireprogrammet *[[Saturday Night Live]]* fra 1975 til 1980 og fra 1985 til 1995, både som skuespiller og manusforfatter.

## Referanser


## Eksterne lenker
* 
* 
* 
* 
*  Offisiell senatorside
*
Girl In Oslo EP (EU)

***Girl In Oslo EP (EU)*** er en EP av det norske rockebandet BigBang, utgitt i Tyskland, Sveits og Østerrike i 2001.

## Sporliste

# «Girl in Oslo»
# «Wild Bird»
# «Better Than Before»
# «New Glow»
# «Wrong Number»

Alle sanger er spilt inn hos Athletic Sound

## Personell

*Øystein Greni
*Nikolai Eilertsen
*Karim Sayed

## Ytterligere musikere

*Christer Engen – Trommer på spor #1, #2, Perkusjon på #1, #2
*Olaf Olsen – Trommer på spor #1,#2,#3,#5
*Erik Tresselt – Bassgitar på spor #2
*Martin Windstad – Conga på spor #1
*Øystein Bjørk – Trompet på spor #1
*Tarjei Grimsby – Trombone på spor #1
*Svein Greni – Saksofon på spor #1
*Yngve Volent – Cello på spor #3
*Emma Strömberg – Fiolin på spor #3
*Sunniva Oftedahl – Fiolin på spor #3
*Terje Johannesen – Trompet på spor #3
*Lars Horntveth – Rørblad på spor #3
*Øyvind Brække – Trombone på spor #3
*Bendik Bjørnstad Foss – Bratsj på spor #3

## Kilder
*
16. serierunde i Adeccoligaen 2009

**16. serierunde i Adeccoligaen 2009** startet søndag 26. juli med syv kamper klokken 18:00. Runden ble avsluttet tirsdag 28. juli klokken 19:35 med Sogndal mot Kongsvinger.

## Fakta

## Referanser


## Eksterne lenker
* Adeccoligaen 2009 hos NIFS.no 
* Adeccoligaen 2009 hos Norges Fotballforbund
15. serierunde i Adeccoligaen 2009

**15. serierunde i Adeccoligaen 2009** startet lørdag 11. juli klokken 19:45 med Mjøndalen mot Kongsvinger. Runden ble avsluttet søndag 12. juli med syv kamper klokken 18:00.

## Fakta

## Eksterne lenker
* Adeccoligaen 2009: Terminliste og resultater  på altomfotball.no
Ashley Greene

**Ashley Michele Greene** (født 21. februar 1987) er en amerikansk skuespiller, kjent fra TV og film.
Greene er best kjent for rollen som Alice Cullen i filmatiseringen av *[[Twilight-serien]]*. Hun spiller kjæresten til Jasper Hale.

Hun har også spilt i filmen LOL fra 2012, sammen med skuespillerne Miley Cyrus og Demi Moore. Hun var i et forhold med sanger Joe Jonas i en kort periode i 2010.

## Personlig liv
Ashley er født i Jacksonville, og er datter av Michele og Joe Greene.
Hun gikk på University Christian School, men i 10. klasse byttet hun til Wolfson High School.
Når hun var 17 flyttet hun til Los Angles, California, for å satse på skuespiller-yrket.
Greene har en eldre bror som heter Joe, og han bor fortsatt i Jacksonville, med foreldrene deres.

Hun er god venn med skuespillerne i Twilight, Kellan Lutz og Jackson Rathbone, som hun kjente før innspillingene av Twilight.
Ashley har tidligere uttalt at hun vokste opp med å se på amerikansk fotball, og er en ivrig fan av Florida Gators.

## Karriere
Hun planla i utgangspunktet  å bli modell. Men ble fortalt at hun ikke var høy nok til for å være en, og burde heller fokusere på å opptre i reklamer.
Etter å ha tatt skuespiller-timer, ble hun forelsket i skuespill og innså at hun foretrakk det over å være modell. Greene ble uteksaminert fra videregående skole tidlig og flyttet til LA for å forfølge en skuespiller-drømmen.
Siden da har hun dukket opp som gjest på forskjellige TV-programmer, som Punk'd og Crossing Jordan.

Greenes store gjennombrudd kom i 2008 da hun ble tildelt rollen som Alice Cullen i Twilight, en film basert på romanen med samme navn av Stephenie Meyer. Hun gjentok sin rolle som Alice i 2009-oppfølgeren til Twilight, The Twilight Saga: New Moon, 2010 The Twilight Saga: Eclipse, og i 2011  The Twilight Saga: Breaking Dawn - Part 1, og 2012 The Twilight Saga: Breaking Dawn - Part 2.

Greene spilte Michelle Burkham i dramafilmen Skateland, som hadde premiere i 2010 på Sundance Film Festival.
Hun spilte med sin Twilight-kollega Kellan Lutz i filmen A Warrior's Heart. Greene er også med i thrillerfilmen, sommerens Blood, samt Dark Castle, og Entertainment produksjonenen "the Apparition" (skikkelsen) som begynte å filme den 1. februar 2010.

Greene presenterte en pris på 2010 MTV Video Music Awards den 12. september 2010.

## Referanser


## Eksterne lenker
*
Landsskytterstevnet 2009

**Landsskytterstevnet 2009** ble arrangert på Evje i Aust-Agder i perioden 1.-8. august 2009. Arrangørlagene var de fem skytterlagene Evje & Hornnes, Mykland, Vennesla, Imenes og Greipstad i samarbeid med Det frivillige skyttervesen og Forsvaret. Stevnet var det 110. landsskytterstevnet og det var andre gang det ble arrangert på Evje. Den første gangen var i 1999.
Det ble konkurrert i følgende øvelser: baneskyting, feltskyting, stangskyting, felthurtigskyting og minneskyting. Militært norgesmesterskap i geværskyting ble også arrangert i forbindelse med landsskytterstevnet. 
Det var påmeldt 5&nbsp;362 skyttere til stevnet pr. 31. juli.

## Resultater
***[[Skytterkonge]]:** Vebjørn Berg, Blaker skytterlag, 348
***Skytterprins:** Espen Berg-Knutsen, Nordstrand skytterlag, 346
***Skytterprinsesse:** Marianne Berger, Øymark skytterlag, 345

**Klassevinnere baneskyting:**
***Klasse rekrutt:** Sebastian Langbakk, Gjerpen skytterlag, 350
***Klasse eldre rekrutt:** Vegard Engen Skogly, Asker skytterlag 350
***Klasse junior:** Siv Anita Dramstad, Rakkestad skytterlag, 350
***Klasse veteran 55:** Nils Åge Sandal, Røldal skytterlag, 346
***Klasse veteran 65:** Robert Larsen, Torsnes skytterlag, 350
***Klasse veteran 73:** Bernt Rønningen, Fåberg skytterlag, 350

***NM i feltskyting kl. 2-5 og V55:** Raymond Eliassen, Storsteinnes skytterlag

***Stangskyting:** Nils Bernt Rinde, HV-07 Agder

***Felthurtigskyting:** Kurt Eirik Bekkevold, Oslo Østre skytterlag

### Klassevinnere feltskyting
***Klasse rekrutt:** Sebastian Langbakk, Gjerpen skytterlag
***Klasse eldre rekrutt:** Sarah-Yvonne Karlsen, Rakkestad skytterlag
***Klasse junior:** Christina L. Teigen, Mælum skytterlag
***Klasse veteran 65:** Odd Gunnar Kolsrud, Begnadalen skytterlag
***Klasse veteran 73:** Arnold Haugen, Fana skytterlag

### [[Samlagsskyting]]
#### Klasse 3-5
# Akershus skyttersamlag, 393 poeng
# Rana skyttersamlag, 389 poeng
# Troms skyttersamlag, 388 poeng

#### Klasse V55, V65, V73
# Opland skyttersamlag, 397 poeng (25 sentrumsblinker)
# Hedmark skyttersamlag, 397 poeng (24 sentrumsblinker)
# Hordaland skyttersamlag, 397 poeng (23 sentrumsblinker)

#### Klasse R/ER/J
# Telemark skyttersamlag, 399 poeng (34 sentrumsblinker)
# Hedmark skyttersamlag, 399 poeng (30 sentrumsblinker)
# Oslo skyttersamlag, 399 poeng (26 sentrumsblinker)

## Referanser


## Eksterne lenker
* LS på dfs.no
* Arrangørens egne sider
Kolorimetri

**Kolorimetri** er en analysemetode en benytter i kjemien for å finne konsentrasjonen til en løsning. En utnytter at jo sterkere farge løsningen har jo høyere er konsentrasjonen. En kan gjennomføre kolorimetriforsøk for mange løsninger uten farge også, ved først å tilsette et reagens som farger løsningen. 

Kolorimetri utnytter Beer-Tobias Lamberts lov som forenklet sier at absorpsjonen til en løsning er proporsjonal med konsentrasjonen til den kjemiske forbindelsen som gir fargen. 

## Kolorimeter
Et kolorimeter er et instrument som brukes til å avgjøre fargeintensiteten til en løsning, og dermed konsentrasjonen. Dette gjør instrumentet ved å sende ut lys innenfor et avgrenset bølgelengdeområde og samtidig måle hvor mye av lyset som blir absorbert av løsningen. Eksempler på ulike kolorimetre kan være filterfotometre og spektrofotometer. 
 
## Kolorimetri med bruk av standardløsninger
Kolorimetrianalyser kan også gjennomføres uten kolorimetre. Da benytter en seg av standardløsninger, som er løsninger med kjente konsentrasjoner. Ved å sammenlikne fargeintensiteten med intensiteten til standardløsningene kan en finne ut hvor sterk løsningen er. 

## Kilder
*"Kjemien stemmer" av Truls Grønneberg, Merete Hannisdal, Bjørn Pedersen og Vivi Ringnes, av Cappelen forlag, utgitt i 2008
Bosfjellet

**Bosfjellet** (også kalt **Botnsfjellet**) er et fjell i Sirdal kommune i Agder. Det har to topper, på henholdsvis  og  meter over havet, og er det 21. høyeste fjellet i Vest-Agder av fjellene med primærfaktor på minst 50 meter.

## Se også
* Fjell i Vest-Agder

## Referanser
Transfinitt tall

Et **transfinitt tall** er et kardinaltall eller ordinaltall som er større enn alle endelige tall, men allikevel ikke nødvendigvis absolutt uendelig. Begrepet *transfinitt* ble skapt av Georg Cantor, som ønsket å unngå noen av implikasjonene til ordet *[[uendelig]]* i forbindelse med objekt, som uansett ikke var *endelige*. Få nåværende arbeider deler disse betrakningene; det er nå akseptert bruk å henvise til transfinitte kardinaler og ordinaler som «uendelige». Men, begrepet «transfinitte» er fortsatt i bruk til en viss grad.

## Litteratur
*Levy, Azriel, 2002 (1978) *Basic Set Theory*. Dover Publications. ISBN 0-486-42079-5
*O'Connor, J. J. and E. F. Robertson (1998) "Georg Ferdinand Ludwig Philipp Cantor, " 
*Rubin, Jean E., 1967. "Set Theory for the Mathematician". San Francisco: Holden-Day.
*Rudy Rucker, 2005 (1982) *Infinity and the Mind*. Princeton Univ. Press.
*Patrick Suppes, 1972 (1960) "Axiomatic Set Theory". Dover. ISBN 0-486-61630-4.
Friholmsgaten (Arendal)

**Friholmsgaten** (2–4, 3) er en gate i Arendal sentrum.

Den går fra Peder Thomassons gate i vest til Tollbodgaten i øst, og er en gågate.

Gaten er oppkalt etter Friholmen, som er en av de syv holmene Arendal er bygget på. I krysset Tollbodgaten / Friholmsgaten står en fontene, og på hjørnet ligger Løveapoteket i Arendal. På hjørnet på den andre siden har Arendal Glassmagasin ligget i mange år.

## Bilder

Fil:Gamle Løveapoteket i Arendal.jpg|Løveapoteket i Arendal, nå Alliance apotek 


## Referanser
C-type-asteroide

**C-type-asteroider** er karbonrike asteroider. De er den mest vanlige asteroidetypen og utgjør rundt 75% av alle kjente asteroider. Andelen av C-type-asteroider kan faktisk være høyere enn dette, ettersom C-typer er mye mørkere enn de fleste andre asteroidetyper (unntatt D-typer og andre asteroidetyper som bare er vanlige i den aller ytterste delen av hovedbeltet).

## Karakteristika
Denne asteroidetypen har spektra som er svært like karbonrike kondritter (meteoritter av type CI og CM). C-type-asteroider er svært mørke, med albedoer som typisk ligger i området 0,03 til 0,10. Som en følge av dette kreves et lite teleskop for å kunne se selv de største C-type-asteroidene, i motsetning til S-typene som vanligvis kan ses med kikkert ved  opposisjon. Den potensielt lyseste C-type-asteroiden er 324 Bamberga, men dette objektets svært eksentriske bane betyr at det svært sjelden oppnår sin maksimale lysstyrke.

C-typenes spektra inneholder moderat sterke ultrafiolett absorpsjon ved bølgelengder under 0,4 μm til 0,5 μm, mens de ved lengre stort sett er uten særtrekk, men svakt rødlige. De såkalte «vann-absorpsjonstrekkene» rundt 3&nbsp;μm, som kan være en indikasjon på vanninnhold i mineralene, er også til stede.

Den største utvetydige C-type-asteroiden er 10 Hygiea. Dog plasserer SMASS-klassifiseringen den største asteroiden, 1 Ceres, her, fordi denne klassifiseringen ikke inneholder G-typer.

## C-gruppe-asteroider
Se også asteroidespektralklasser.

### Tholen-klassifisering
I Tholen-klassifiseringen blir *C-typen* gruppert sammen med tre mindre vanlige typer i en bredere C-gruppe av karbonrike asteroider som omfatter:
*B-type
*C-type
*F-type
*G-type

### SMASS-klassifisering
I SMASS-klassifiseringen omfatter den bredere C-gruppen typene:
*B-type som tilsvarer Tholens B-type og F-type.
*Kjernetypen C-type for asteroider med de mest «typiske» spektra i denne gruppen.
*Cg- og Cgh-typer tilsvarer Tholens G-type
*Ch-type med et absorpsjonstrekk rundt 0,7μm.
*Cb-type som tilsvarer overgangsobjekter mellom SMASS C- og B-typer.

## Kilder
*S. J. Bus and R. P. Binzel *Phase II of the Small Main-belt Asteroid Spectroscopy Survey: A feature-based taxonomy*, Icarus, Vol. 158, pp. 146 (2002).
Tollbodgaten (Arendal)

**Tollbodgaten** er en gate i Arendal sentrum.

Den går fra Kirkegaten i syd ved Pollen til Strandgaten ved Arendal torv i nord. Midt på går avstikkeren Friholmsgaten. I dette krysset står en fontene, og Løveapoteket i Arendal (nå Alliance apotek) og Arendal Glassmagasin ligger på hvert sitt hjørne.

## Bilder

Fil:Arendal gågate fontene.jpg|Fontene i krysset Tollbodgaten / Friholmsgaten 
Fil:Gamle Løveapoteket i Arendal.jpg|Løveapoteket i Arendal, nå Alliance apotek
Jarle Bondevik

**Jarle Bondevik** (født 29. juni 1934 i Sogndal, død 4. april 2016) var en norsk lingvist. Han var professor i nordisk språkvitenskap ved Universitetet i Bergen og forfatter av en rekke bøker relatert til norsk språk.

## Biografi
Bondevik ble cand.philol. i 1961. Hans hovedfagsoppgave var *Stadnamn frå Sogndal*. Fra 1963 til 1972 var han lektor ved Bergen lærerskole. Han ble deretter lektor ved Nordisk institutt ved Universitetet i Bergen. Han tok doktorgraden og ble dr.philos. i 1988 med avhandlingen *Studiar i det nynorske bibelmålet – morfologi og ordtilfang*. I 1993 ble han professor i nordisk språkvitenskap ved UiB. Fra 1991 til 1999 var han professor II ved Høgskolen i Volda. Han var også sendelektor ved Aarhus Universitet i to år.

## Engasjement
Bondevik var konsulent for oversettelsen av Bibelen til nynorsk. Han var medlem av Norsk språkråd, og medlem av fagnemnda fra 1988 til 1995. Han var engasjert i organisasjoner for fremme av nynorsk språk og gav ut en rekke bøker om dette på Norsk Bokreidingslag.

## Bibliografi
* *Og ordet vart nynorsk. Soga åt den nynorske Bibelen* 2003 ISBN 82-7834-027-7
* *Rundsko og kvite leistar. Folkeminne frå Modalen av Andreas Leiro*; utgitt av Bjørg og Jarle Bondevik. 1992 ISBN 82-90186-87-8
* *Segner frå Sogn / Olav Sande* Utgitt sammen med Andreas Bjørkum 1992 ISBN 82-90186-85-1
* *Sunnmørsgrammatikkane av Ivar Aasen. Redigert av Jarle Bondevik, Oddvar Nes og Terje Aarset. 1992 ISBN 82-90186-83-5*
* *Studiar i det nynorske bibelmålet – morfologi og ordtilfang* 1992 ISBN 82-7099-198-8
* *Djup fjord og høg himmel*. Festskrift til Anders Ohnstad på 80-årsdagen 27. juni 1991. Sammen med Andreas Bjørkum. ISBN 82-90186-79-7
* *Modalsmålet* 1990
* *Nynorske bibelomsetjingar *Ein bibliografi 1989 ISBN 82-541-0262-7
* *Frå smått til stort – nordistikk i Bergen gjennom 70 år* 1988
* *Dikting og diktarar frå Sogn*. Sammen med Andreas Bjørkum 1978
* *Kva er målreising?* Artikkelsamling om Gustav Indrebø sammen med Oddvar Nes. 1976 ISBN 82-90186-06-1
* *Sidsel Sidsærk og Supermann* Artikkelsamling med oppgaver om barne- og ungdomslitteratur i bruk. Sammen med Olav Solberg. 1975 ISBN 82-03-06946-0

## Referanser


## Kilder
* ''Professor Jarle Bondevik 75 år. Aftenposten Kultur 29. juni 2009 side 12

## Eksterne lenker
Fareed Zakaria GPS

***Fareed Zakaria GPS*** er et amerikansk aktualitetsprogram med Fareed Zakaria som har gått på CNN siden 2008. Programmet sendes på søndager og har en times varighet. Det inneholder vanligvis flere saksfelt og intervju med aktuelle personer. *GPS* står for «Global Public Square». 

Zakarias intervju med Kinas statsminister Wen Jiabao, som gikk 28. september 2008, ble nominert til en Emmy i klassen «enestående intervju» Andre notable gjester inkluderer blant annet Tony Blair, Barack Obama, Hamid Karzai, Condoleezza Rice, Gordon Brown, Mikheil Saakasjvili, Dalai Lama, Pervez Musharraf, Tzipi Livni.

## Referanser


## Eksterne lenker
* 
*
Lambro

**Lambro** (vestlombardisk: *Lamber* eller *Lambar*) er en elv i Lombardia i Italia og en av sideelvene til Po. På latin betyr navnet «klar», men i dag er den en av de mest forurensede elvene i Europa. 

Lambro har sitt utspring ved Monte San Primo (1 685 moh) nær Ghisallo i provinsen Como, ikke langt fra Comosjøen. Etter Magreglio renner den gjennom Vallassina og kommunene Asso, Ponte Lambro og Erba. Her renner den ut i Pusianosjøen som *Lambrone*. Senere renner elven gjennom Brianza og Monza der den renner gjennom de kjente parkene (der kong Umberto I ble myrdet av Gaetano Bresci) i to greiner før den renner videre gjennom østlige deler av Milano. Ved Melegnano mottar Lambro sideelva Vettabbia og ved Sant'Angelo Lodigiano mottar den Lambro meridionale (eller «Sørlige Lambro»), som nesten dobler vannføringen til elven. Lambro munner ut i Po nær Orio Litta.

Med en vannføring på 5,8 m³/s er Lambro relativt liten, men innimellom kan vannføringen mangedobles til 40&nbsp;m³/s eller mer, noe som kan skape alvorlige flommer.
Olona

**Olona** er en 131 km lang elv i Lombardia i Italia som renner gjennom provinsene Varese, Milano og Pavia.

Olona har sitt utspring fra seks kilder. Tre kilder renner ned Rasadalen og de tre andre i Valgannadalen. Olona renner gjennom Olonadalen til Legnano. Videre renner den gjennom Milano og sørover før den munner ut i Po i San Zenone al Po.

Olona har 39 sideelver og de viktigste av disse er Vellone, Bevera Varesino, Lanza (eller Gaggiolo), Rile-Tenore, Bozzente, Lura, Merlata og Mussa.
Maiduguri

**Maiduguri** eller Yerwa er hovedstaden i Borno i Nigeria og ligger  langs Ngadda elven.  Den ble grunnlagt i 1907 som en militær utpost av britene. Byen hadde over én million innbyggere i 2007.

## Beskrivelse
Maiduguri er en relativt ung by. Den ble opprettet av britene i 1907 og var da en militærpost. Byen har lenge vært it viktig handelssentrum og veiknutepunkt. Statusen som kommersielt sentrum ble styrket da jernbanen kom i 1964. Byen er nå en av de største i Nord-Nigeria.  

Maiduguri er sete for et universitet (grunnlagt 1975) og en teknisk høyskole.

Majoriteten av byens befolkning er muslimer, men det finnes også en kristen minoritet. Etnisk er de fleste kanuri, men det finnes også flere minoritetsgrupper.

## Angrep på kristne
Flere ganger siden midten av 1960-tallet, har byen opplevd mange tilfeller av etnisk eller religiøs vold. Det var  blodige kamper mellom rivaliserende politiske grupperinger i 1966 og 1974. I 1982 og i 2001 var det rivaliserende religiøse sekter som sto bak volden. I 2006 var det store opptøyer etter at den danske avisen Jyllands-Posten hadde publisert Muhammed-karikaturene. Flere kirker ble ødelagt og minst 8 personer ble drept. I 2009 har det vært blodige kamper mellom islamister og nigeriansk politi. 150 mennesker har blitt drept og minst 3000 mennesker har flyktet.

Alle de påfølgende årene (pr 2015) har det vært gjentatte nye og ofte svært blodige angrep forøvet av gruppen Boko Haram, fortrinnsvis mot kristne mål, men også angrep som har krevd ofre i flertallsbefolkningen, som er muslimsk.

## Samferdsel
Byen er sluttpunkt for jernbane fra Lagos og Port Harcourt. Den har også en flyplass, Maiduguri International Airport. 

## Referanser


## Eksterne lenker
* 
* Vg.no Islamister presset inn i hjørne av sikkerhetsstyrker
Toce

**Toce** er en elv i Piemonte i Italia. Den er 83,6 kilometer lang og springer ut fra den italienske siden av Griespasset nær grensen til Sveits og munner ut i Maggioresjøen nær Fondotoce i kommunen Verbania.

Sør for La Frua faller vannet 143 meter ned Tocefallene i Formazzadalen. Toce renner gjennom denne dalen og krysser Valle Antigorio gjennom en ny rekke fossefall. Nær Crevola d'Ossola mottar den Diveria. Fra her går dalen videre og blir kalt Val d'Ossola. Toce renner gjennom den største byen i dalen, Domodossola og så Villadossola og Ornavasso. Etter totalt 76 km munner den ut i Maggioresjøen. 

De største sideelvene til Toce er Diveria og Melezzo Occidentale (som den mottar nær Domodossola), Anza (nær Piedimulera) og Strona (nær Gravellona Toce).

## Referanser
FA-cupen 1970/71

**FA-cupen 1970/71** var den 90. sesongen av den engelske FA-cupen. Arsenal vant 2&ndash;1 over Liverpool etter ekstraomganger i finalen.

## Tredje runde

## Fjerde runde

## Femte runde

## Kvartfinaler

## Semifinaler

----

### Omkamp

## Finale

## Referanser
Henry Thomas Colebrooke

**Henry Thomas Colebrooke** (født 15. juni 1765 i London, død 10. mars 1837 i London) var en engelsk orientalist.

Henry Thomas Colebrooke var sønn av Sir George Colebrooke og ble undervist hjemme. Fra 12- til 16-årsalderen bodde han i Frankrike. I 1782 begynte han sin karriere i embetsverket i India. Da William Jones døde i 1794, hadde Colebrooke nettopp lært sanskrit og kunne fortsette Jones’ arbeid med oversettelse av indiske rettsbøker fra sanskrit til engelsk. Denne oversettelsen utkom i 1797 og 1798 under tittelen *A Digest of Hindu Law on Contracts and Successions*. Siden viet han seg til studiet av indisk litteratur. I motsetning til Jones var han mer interessert i den fagvitenskapelige enn den skjønnlitterære litteraturen. Han skrev banebrytende arbeider om indisk rett, filosofi, religion, grammatikk, astronomi og aritmetikk, og er derfor blitt kalt den egentlige grunnleggeren av indologien. I 1805 skrev han en artikkel om vedaene som for første gang ga nøyaktige og pålitelige opplysninger om de gamle indiske hellige bøkene. Han foresto utgivelser av *[[Amarakośa]]* og andre indiske ordbøker, av Pāṇinis grammatikk, av *[[Hitopadeśa]]* og av *[[Kirātārjunīya]]*, han skrev en sanskrit-grammatikk og bearbeidet og oversatte et antall innskrifter. Dessuten skaffet han seg en stor samling av indiske håndskrifter, som han overlot Det britiske ostindiske kompani.

## Referanser


## Kilder
* Moriz Winternitz: *Geschichte der indischen Litteratur*, Erster Band, Zweite Ausgabe. Leipzig: C. F. Amelangs Verlag, 1909.
Girl In Oslo EP

***Girl In Oslo EP*** er en EP av det norske rockebandet BigBang. Utgitt den 14. februar 2000. EP-en nådde nummer 3 på VG-lista topp 20. EP-en hadde solgt over  kopier i 2000.

## Sporliste

# «Girl in Oslo»
# «Chocolate Factory»
# «Wrong Number»
# «Across the Street» (Demo)
# «Girl in Oslo» (Live)

## Innspillingsdetaljer

*Spor 1 spilt inn på Athletic Sound 23. november 1999
*Spor 2 spilt inn på Oslo Lyd 23. november 1998 (samme som wild bird)
*Spor 3 spilt inn på Athletic Sound 11. september 1999
*Spor 4 spilt inn recorded at Bryn 3. august 1999
*Spor 5 spilt inn live på Quart festivalen 6. juni 1999 av NRK P3

## Personell
### Bigbang
*Øystein Greni – sang, gitar, låtskriver
*Nikolai Eilertsen – bass
*Olaf Olsen – trommer

### Øvrige

*Christer Engen – Trommer på *Chocolate Factory*, Tamburin på *Girl In Oslo*
*Karim Sayed – Bongo/Bakgrunnsvokal på *Girl In Oslo*
*Martin Windstad – Conga på *Girl In Oslo*
*Øystein Bjørk – Trompet på *Girl In Oslo*
*Tarjei Grimsby – Trombone på *Girl In Oslo*
*Svein Greni – Saksofon på *Girl In Oslo*
*Yasmin Sayed – Bakgrunnsvokal på *Chocolate Factory*
*Erik Tresselt – Bassgitar på *Across the Street* og *Girl In Oslo (Live)*
*Lars Horntveth – Saksofon på *Girl In Oslo (Live)*
*Lars Wabø – Trombone på *Girl In Oslo (Live)*
*Mathias Eick – Trompet på *Girl In Oslo (Live)*
*Michael Ilbert – produsent/miksing på *Girl In Oslo* og *Wrong Number*
*Kai Andersen – tekniker på *Girl In Oslo*, *Wrong Number*
*Børge Finstad – tekniker på *Chocolate Factory*
*Nils Bjarne Kvam – produsent på *Wrong Number*
*Harald Are Lund – produsent på *Girl In Love (Live)*
*Per Arne Flø – tekniker på *Girl In Love (Live)*
*Øystein Halvorsen – tekniker på *Girl In Love (Live)*
*Morten Lund – mastering 
*Marcel Leliënhof – fotograf 
*Dimitri Kayiambakis – coverdesign

## Kilder

## Eksterne lenker
*